PATVIRTINTA

Rokiškio rajono savivaldybės

mero 2023 m. gruodžio 29 d.

potvarkiu Nr. MV-571

(Rokiškio rajono savivaldybės

mero 2024 m. birželio 17 d.

potvarkio Nr. MV-297redakcija)

**PARAMOS PAGAL 2021–2027 METŲ MATERIALINIO NEPRITEKLIAUS MAŽINIMO PROGRAMĄ SKYRIMO ROKIŠKIO RAJONO SAVIVALDYBĖS GYVENTOJAMS TVARKOS APRAŠAS**

**I SKYRIUS**

**BENDROSIOS NUOSTATOS**

1. Paramos pagal 2021**–**2027 metų materialinio nepritekliaus mažinimo programą (toliau **–** MNM programa) skyrimo Rokiškio rajono savivaldybės (toliau **–** Savivaldybės) gyventojams tvarkos aprašas (toliau **–** Aprašas) reglamentuoja paramos skyrimą ir teikimą labiausiai skurstantiems Rokiškio rajono savivaldybės gyventojams (toliau – Savivaldybės gyventojai), apibrėžia paramos tikslus, tikslines grupes ir kreipimąsi dėl paramos.

2. MNM programos tikslas **–** spręsti materialinio nepritekliaus problemą labiausiai skurstantiems asmenims, įskaitant vaikus, suteikiant pagalbą asmenims įsigyti maisto produktus ir (ar) būtinojo vartojimo prekes.

3. MNM programos Lietuvoje projekto vykdytojas **–** Europos socialinio fondo agentūra (toliau **–** ESFA).

4. MNM programai įgyvendinti Savivaldybės administracija, kaip projekto partnerė, pasitelkia nevyriausybinę organizaciją **–** Lietuvos Raudonojo kryžiaus draugiją (toliau **–** LRK draugija) papildomoms veikloms atlikti.

4.1. papildomos veiklos **–** ESFA ir (ar) LRK draugijos įgyvendinamos įvairios veiklos, skirtos Savivaldybės gyventojams;

4.2. socialinė ar kita jai lygiavertė kortelė **–** magnetinė ir (arba) lustinė atsiskaitomoji kortelė arba išmaniųjų telefonų ir kitų mobiliųjų įrenginių taikomoji programinė įranga, skirta projekto dalyviui atsiskaityti už įgyjamus maisto produktus ir (ar) būtinojo vartojimo prekes (toliau **–** Kortelė.).

5. Paramos pagal MNM programą organizavimą koordinuoja Savivaldybės administracijos Socialinės paramos ir sveikatos skyrius (toliau **–** Skyrius).

6. Prašymų skirti paramą pagal MNM programą priėmimą, teisės į paramą nustatymą, paramos gavėjų sąrašų sudarymą ir jų perdavimą į Skyrių arba ESFA, Kortelės suvedimą į SPIS, vykdo Rokiškio socialinių paslaugų centro socialinio darbo organizatoriai (toliau **–** socialinio darbo organizatoriai), esantys seniūnijose pagal paramos gavėjų gyvenamąją vietą.

7. Apraše vartojamos sąvokos suprantamos taip, kaip jos apibrėžtos 2021**–**2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisyklėse, patvirtintose Lietuvos Respublikos socialinės apsaugos ir darbo ministro 2023 m. liepos 13 d. įsakymu Nr.A1-462 „ Dėl 2021**–**2027 metų materialinio nepritekliaus mažinimo programos Lietuvoje projektų finansavimo sąlygų ir administravimo taisyklių patvirtinimo (toliau **–** Taisyklės) bei Lietuvos Respublikos piniginės socialinės paramos nepasiturintiems gyventojams įstatyme (toliau **–** Įstatymas).

**II SKYRIUS**

**TIKSLINĖS GRUPĖS PARAMAI PAGAL MNM PROGRAMĄ GAUTI**

8. Kortelę pagal MNM programą turi teisę gauti asmenys, kurių vidutinės mėnesinės pajamos neviršija 1,5 Lietuvos Respublikos Vyriausybės patvirtintų valstybės remiamų pajamų (toliau **–** VRP) dydžio per mėnesį.

9. Kortelė pagal MNM programą gali būti skiriama kitais atvejais, kai vieno gyvenančio asmens ir (ar) bendrai gyvenančio (-ių ) asmens (-ų) pajamos per mėnesį vienam nariui viršija 1,5 VRP dydį, bet neviršija 2,5 VRP dydžių per mėnesį (toliau išimties atvejai):

9.1 vienas iš bendrai gyvenančių asmenų (vienas gyvenantis asmuo) yra neįgalus ar pensinio amžiaus;

9.2. bendrai gyvenantys asmenys (vienas iš tėvų) augina 3 ir daugiau vaikų;

9.3. šeimoms, kuriose vaiką (vaikus) augina vienas iš tėvų;

9.4. kai vaikui, Lietuvos Respublikos civilinio kodekso nustatyta tvarka, nustatyta vaiko laikinoji ar nuolatinė globa (rūpyba) šeimoje;

9.5. asmenims, nurodytiems Taisyklių 50 punkte (prieglobsčio prašytojų, perkeltų į Lietuvos Respublikos teritoriją pagal Lietuvos Respublikos Vyriausybės 2015 m. birželio 22 d. nutarimą Nr. 628 „Dėl užsieniečių perkėlimo į Lietuvos Respublikos teritoriją“).

10. Vieno gyvenančio asmens ir (ar) bendrai gyvenančio (-ių) asmens (-ų) pajamos per mėnesį vienam nariui apskaičiuojamos, vadovaujantis Įstatymu, išskyrus pajamas, gaunamas iš žemės ūkio veiklos, kurios apskaičiuojamos tik pagal veiklos apskaitos dokumentus, netaikant pajamų nustatymo tvarkos pagal Lietuvos Respublikos Vyriausybės ar jos įgaliotos institucijos patvirtintus žemės ūkio veiklos pajamų, įvertintų pagal sąlygines, išlaidas, normatyvus arba pagal pajamų normą hektarui žemės ūkio naudmenų.

**III SKYRIUS**

**KREIPIMASIS DĖL PARAMOS PAGAL MNM PROGRAMĄ GAVIMO**

11. Dėl paramos pagal MNM programą gavimo gali kreiptis asmenys, deklaravę gyvenamąją vietą arba faktiškai gyvenantys Savivaldybėje, pagal faktinę gyvenamąją vietą į seniūniją.

12. Prašymus dėl paramos pagal MNM programą priima socialinio darbo organizatoriai, dirbantys seniūnijose.

13. Kreipdamasis dėl paramos pagal MNM programą gavimo, asmuo užpildo nustatytos formos Prašymą (toliau **–** Prašymas) skirti pagal 2021**–**2027 metų materialinio nepritekliaus mažinimo programą teikiamą paramą į socialinę ar kitą lygiavertę kortelę (Aprašo priedas) ir pateikia reikiamus dokumentus pagrindžiančius asmens gaunamas pajamas.

14. Prašymas skirti paramą pagal MNM programą registruojamas Socialinės paramos informacinėje sistemoje SPIS (toliau **–** SPIS).

15. Jei dokumentus ir (ar) informaciją galima gauti iš valstybės ir žinybinių registrų bei valstybės informacinių sistemų, dokumentai ir informacija kartu su Prašymu skirti paramą pagal MNM programą neteikiami.

16. Prašymas, skirti paramą pagal MNM programą gali būti teikiamas tiesiogiai atvykus į gyvenamosios vietos seniūniją, pašto siunta, elektroniniu paštu arba per socialinės paramos šeimai informacinę sistemą [www.spis.lt](http://www.spis.lt), per kurjerį arba atstovą, kurio teisė atstovauti turi būti įrodyta notaro ar kito įgalioto asmens, įgalioto atlikti notarinius veiksmus, patvirtintu įgaliojimu (kreipiantis tiesiogiai į gyvenamosios vietos seniūniją padaroma įgaliojimo kopija, o originalas grąžinamas atstovui) arba jo kopija, jeigu kreipiamasi ne tiesiogiai atvykus į gyvenamosios vietos seniūniją:

16.1. jeigu Prašymą skirti paramą pagal MNM programą teikia asmens atstovas, jis turi pateikti atstovaujamo asmens tapatybę patvirtinantį dokumentą (paso, asmens tapatybės kortelės, Lietuvos Respublikos ilgalaikio gyventojo leidimo gyventi Europos Sąjungoje (toliau **–** asmens tapatybę patvirtinantis dokumentas ) ar jo kopiją;

16.2. jeigu prašymas skirti paramą pagal MNM programą teikiamas asmeniškai atvykus į gyvenamosios vietos seniūniją, kartu pateikiamas asmens tapatybę patvirtinantis dokumentas. Socialinio darbo organizatorius, dirbantis seniūnijoje, tiesiogiai įsitikinęs Prašymą skirti paramą pagal MNM programą pateikiančio asmens tapatybe, asmens tapatybę patvirtinantį dokumentą grąžina jį pateikusiam asmeniui, asmens tapatybę patvirtinančio dokumento kopija nedaroma;

16.3. jeigu Prašymas skirti paramą teikiamas pašto siunta, elektroniniu paštu, per SPIS arba kurjerį, prie Prašymo skirti paramą pagal MNM programą turi būti pridedamos visų reikiamų dokumentų kopijos, įskaitant asmens tapatybę patvirtinančio dokumento kopiją, išskyrus 16.3.1 ir 16.3.2. papunkčiuose nustatytus atvejus, kai asmens tapatybę patvirtinančio dokumento kopija neteikiama:

16.3.1. jeigu Prašymas skirti paramą pagal MNM programą ir dokumentai siunčiami elektroniniu paštu, Prašymas skirti paramą pagal MNM programą turi būti pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlameno ir Tarybos reglamente (ES) Nr.910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93 EB nustatytus kvalifikuotam elektroniniam parašui keliamus reikalavimus, o Prašymo skirti paramą pagal MNM programą ir dokumentus teikiančio asmens tapatybę patvirtinančio dokumento kopija neteikiama;

16.3.2. jeigu asmuo Prašymą skirti paramą pagal MNM programą ir dokumentus teikia per SPIS, kartu su Prašymu skirti paramą pagal MNM programą ir dokumentais prašymą ir dokumentus teikiančio asmens tapatybę patvirtinančio dokumento kopija neteikiama.

17. Prašymus dėl paramos pagal MNM programą gavimo ateinantiems metams socialinio darbo organizatoriai, esantys seniūnijose, priima nuo einamųjų metų gruodžio 1 dienos.

18. Einamaisiais metais nauji paramos pagal MNM programą prašymai gali būti teikiami visus kalendorinius metus.

19. Asmens Prašymas skirti paramą pagal MNM programą galioja vienus kalendorinius metus (nuo sausio 1 d. iki gruodžio 31 d.), t. y. parama pagal MNM programą skiriama iki vienų kalendorinių metų, jeigu nepasikeitė asmens ir (ar) su juo bendrai gyvenančio (-ių) asmens (-ų) pajamos, vertinamos vadovaujantis Įstatymu.

20. Pildydamas Prašymą, asmuo pasirenka vieną iš galimų prekybos tinklų / parduotuvę (toliau **–** Tiekėjas). Tiekėjas pasirenkamas vieniems kalendoriniams metams.

21. Pasikeitus asmens ir (ar) su juo bendrai gyvenančių asmenų pajamoms (atsiradus pajamų šaltiniui), asmuo apie tai raštu privalo informuoti pagal gyvenamąją vietą socialinio darbo organizatorių, dirbantį seniūnijoje, ar Skyrių Įstatymo nustatyta tvarka. Atsakingas socialinio darbo organizatorius prieš kiekvienų einamųjų metų paramos pagal MNM programą skyrimo etapą neprivalo iš naujo vertinti asmenų, kuriems paskirta parama pagal MNM programą, paramos pagal MNM programą prašymų, išskyrus atvejus, kai turi informacijos, kad asmens pajamos padidėjo (atsirado pajamų šaltinis). Tokiu atveju asmens pajamos Įstatymo nustatyta tvarka turi būti vertinamos iš naujo prieš kiekvieną tolesnį paramos pagal MNM programą skyrimo etapą.

**IV SKYRIUS**

**PARAMOS PAGAL MNM PROGRAMĄ TEIKIMO ORGANIZAVIMAS**

 22. Socialinio darbo organizatoriai, dirbantys seniūnijose iki sausio, balandžio, liepos, spalio 25 dienos į ESFA arba į Skyrių pateikia paramos gavėjų skaičių ir (ar) SPIS sugeneruotą paramos gavėjų sąrašą (elektroninį ir popierinį). Teikiant paramos gavėjų skaičių ir gavėjų sąrašą (elektroninį ir popierinį) turi būti pateikta informacija dėl jų pasirinktų Tiekėjų.

 23. ESFA iki kiekvienų kalendorinių metų vasario, gegužės, rugpjūčio, lapkričio 1 dienos pateikia Tiekėjams informaciją apie juos pasirinkusių gavėjų skaičių (esant poreikiui pateikia gavėjų vardus ir pavardes).

 24. Tiekėjai iki kiekvienų kalendorinių metų vasario, gegužės, rugpjūčio, lapkričio 20 dienos pristato į Rokiškio socialinių paslaugų centrą arba į seniūniją reikiamą Kortelių kiekį. Kortelių pristatymo į Rokiškio socialinių paslaugų centrą atveju, kortelių paskirstymą į seniūnijas organizuoja Rokiškio socialinių paslaugų centras.

 25. Socialinio darbo organizatoriai, gavę Korteles, įveda jų unikalius numerius į SPIS, susiedami Kortelę su konkrečiu paramos gavėju.

 26. Vienam paramos gavėjui tenkantį lėšų limitą kiekvienam ketvirčiui per kalendorinius metus tvirtina Lietuvos Respublikos socialinės apsaugos ir darbo ministras (toliau **–** SADM ministras) iki ateinančių kalendorinių metų sausio 10 dienos. Jis skelbiamas interneto svetainėje adresu [www.priimk.lt](http://www.priimk.lt).

 27. Įvertinus MNM programos lėšų sutaupymą, sumažėjusį ar padidėjusį paramos gavėjų skaičių ar kitas aplinkybes, iki n kalendorinių metų balandžio, liepos ir spalio 10 d. Lietuvos Respublikos socialinės apsaugos ir darbo ministerija gali inicijuoti ministro įsakymą dėl vienam paramos gavėjui tenkančio MNM programos lėšų limito kiekvienam ketvirčiui per n kalendorinius metus nustatymo pakeitimą.

 28. Iki kiekvienų kalendorinių metų kovo, birželio, rugsėjo ir gruodžio 15 dienos Tiekėjas nustato lėšų limitus paramos gavėjų Kortelėse.

 29. Kortelė aktyvuojama automatiškai, pirmą kartą panaudojus.

 30. Iš to paties Tiekėjo, paramos gavėjas maisto produktus ir (ar) būtinojo vartojimo prekes gali pirkti nuo n kalendorinių metų kovo 15 d. iki n+1 kalendorinių metų kovo 14 d. 24.00 valandos.

 31. Jeigu paramos gavėjas, pasibaigus Aprašo 30 punkte nurodytam laikotarpiui ir toliau turi teisę gauti paramą bei pasirenka tą patį tiekėją, kortelės galiojimas gali būti pratęstas neišduodant naujos Kortelės.

 32.Visas paramos gavėjų iki n+1 kalendorinių metų kovo 14 d. 24 val. nepanaudotas lėšas, esančias Kortelėse, Tiekėjas turi sugrąžinti ESFA iki n+1 kalendorinių metų kovo 31 dienos.

 33. Praradus išduotą Kortelę, paramos gavėjas pagal gyvenamąją vietą kreipiasi pas socialinio darbo organizatorių, kuris apie pamestą Kortelę informuoja ESFA, kuri pas Tiekėjus užsako naują Kortelę. Pagaminta nauja Kortelė yra pristatoma į Rokiškio socialinių paslaugų centrą, kuris atiduoda ją paramos gavėjui. Naujoje Kortelėje Tiekėjas nustato prarastoje kortelėje buvusį lėšų likutį.

**V SKYRIUS**

**BAIGIAMOSIOS NUOSTATOS**

 34. Asmuo, pasirašydamas užpildytą Prašymą skirti paramą pagal MNM programą, užtikrina pateiktos informacijos teisingumą.

 35. Atsakingas socialinio darbo organizatorius, turi teisę gauti papildomų dokumentų, kurių nėra SPIS ar kitoje duomenų bazėje, būtinų priimant sprendimą dėl paramos pagal MNM programą skyrimo.

 36. Už asmenų besikreipiančių dėl paramos pagal MNM programą gavimo, atitikimo Aprašo 9, 10, 11 punktuose nustatytiems kriterijams, teisingą paramos gavėjų sąrašų (elektroninių ir (ar) popierinių) sudarymą atsako socialinio darbo organizatoriai, dirbantys seniūnijose.

 37. Socialinio darbo organizatorių veiksmus dėl netinkamo paramos pagal MNM prašymų priėmimo, paramos gavėjų sąrašų sudarymo, savivaldybės gyventojai gali apskųsti savivaldybės administracijos direktoriui.

 38. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES)2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitais teisės aktais, reglamentuojančias asmens duomenų tvarkymą ir apsaugą. Asmens duomenys tvarkomi vadovaujantis ESFA vadovo patvirtintomis Asmens duomenų tvarkymo taisyklėmis, kurios pateikiamos ESFA interneto svetainėje.

 39. Paramos gavėjų sąrašus (elektroninius ir (ar) popierinius) saugo atsakingi socialinio darbo organizatoriai.

 40. Pasikeitus šiame apraše nurodytiems teisės aktams, tiesiogiai taikomos naujos jų teisės aktų nuostatos.

|  |
| --- |
| Paramos pagal 2021–2027 metų materialinio nepritekliaus mažinimo programą skyrimo rokiškio rajono savivaldybės gyventojams tvarkos aprašo priedas |

**(Prašymo skirti pagal 2021–2027 metų materialinio nepritekliaus mažinimo programą teikiamą paramą į socialinę ar kitą jai lygiavertę kortelę forma)**

**PRAŠYMAS**

**SKIRTI PAGAL 2021–2027 METŲ MATERIALINIO NEPRITEKLIAUS MAŽINIMO PROGRAMĄ TEIKIAMĄ PARAMĄ Į SOCIALINĘ AR KITĄ JAI LYGIAVERTĘ KORTELĘ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prašymo pildymo data)

Prašau skirti man ir (ar) su manimi bendrai gyvenančiam (-tiems) asmeniui (-ims) pagal 2021–2027 metų Materialinio nepritekliaus mažinimo programą Lietuvoje, patvirtintą 2022 m. rugpjūčio 1 d. Europos Komisijos įgyvendinimo sprendimu Nr. C(2022)5651, kuriuo patvirtinama Materialinio nepritekliaus mažinimo programa dėl paramos iš „Europos socialinio fondo +“ Sostinės bei Vidurio ir vakarų Lietuvos regionams Lietuvoje, siekiant investicijų į darbo vietų kūrimą ir ekonomikos augimą tikslo CCI 2021LT05SFPR001 (toliau – MNM programa), teikiamą finansinę paramą maisto produktams ir (ar) būtinojo vartojimo prekėms (toliau – produktai ir (ar) prekės) įsigyti, kuri būtų pervedama į mano toliau pasirinkto teikėjo, teikiančio socialinių ar kitų joms lygiaverčių kortelių (toliau – kortelė) užsakymo, pagaminimo (sukūrimo), išdavimo (įdiegimo), administravimo, produktų ir (ar) prekių pardavimo paslaugas labiausiai skurstantiems asmenims (toliau – paslaugos; toliau – teikėjas), įgyvendinant projektą, finansuojamą iš MNM programos lėšų, išduotą kortelę, kuria naudodamasis galėsiu atsiskaityti už produktus ir (ar) prekes, įsigytus iš pasirinkto teikėjo *(tinkamą variantą pažymėti Q)*:

⬜ man;

⬜ man ir (ar) su manimi bendrai gyvenančiam (-tiems) asmeniui (-ims).

Jeigu prašymą pateikia asmens įgaliotas atstovas, nurodomas teisėtą asmens atstovavimą patvirtinantis dokumentas (pavyzdžiui, notaro ar kito asmens, įgalioto atlikti notarinius veiksmus, patvirtintas įgaliojimas):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(dokumento pavadinimas)*

|  |  |  |
| --- | --- | --- |
| **Eil. Nr.** | **Teikėjas***(Pasirinkite teikėją iš sąrašo, nurodyto Socialinės paramos šeimai informacinėje sistemoje adresu www.spis.lt)* | **Asmenų, kuriems skirtos lėšos produktams ir (ar) prekėms įsigyti bus pervedamos į man išduotą kortelę, skaičius** |
| *1.* | *(Nurodomas visas teikėjo juridinio asmens, juridinio asmens filialo, atstovybės (toliau – juridinis asmuo) pavadinimas arba ūkinę veiklą vykdančio fizinio asmens (toliau – fizinis asmuo) vardas ir pavardė)* | *(Įrašomas asmenų, kuriems skirtos lėšos produktams ir (ar) prekėms įsigyti bus pervedamos į Jums išduotą kortelę, skaičius, pvz.:*-       *jeigu gyvenate vienas, įrašomas skaičius „1“;*-       *jeigu su Jumis bendrai gyvena kiti pilnamečiai ir (ar) nepilnamečiai asmenys, įrašomas visų bendrai gyvenančių asmenų bendras skaičius, pvz., 2, 3, 4)* |

**I. DUOMENYS APIE PAREIŠKĖJĄ**

**IR (AR) BENDRAI GYVENANTĮ (-ČIUS) ASMENĮ (-ENIS)**

|  |
| --- |
| **Pareiškėjas** |
| **Asmens kodas** | *(Nurodomas pareiškėjo asmens kodas)* |
| **Telefono ryšio numeris** | *(Nurodomas pareiškėjo telefono ryšio numeris)* |
| **Elektroninio pašto adresas** | *(Nurodomas pareiškėjo elektroninio pašto adresas (jeigu taikoma))* |
| **Vardas (-ai)** | *(Nurodomas pareiškėjo vardas (-ai))* |
| **Pavardė (-ės)** | *(Nurodoma pareiškėjo pavardė (-ės))* |
| **Gyvenamosios vietos adresas** | *(Nurodomas pareiškėjo gyvenamosios vietos adresas)* |
| **Nuolatinės gyvenamosios vietos adresas** | *(Nurodomas pareiškėjo nuolatinės gyvenamosios vietos adresas.**Nuolatinės gyvenamosios vietos adresas nurodomas tik tuo atveju, jei pareiškėjas nėra deklaravęs gyvenamosios vietos arba jo nuolatinė gyvenamoji vieta nesutampa su gyvenamąja vieta)* |
| **Papildoma informacija** | *Tinkamą variantą pažymėti Q (jeigu taikoma):*⬜ trečiosios valstybės pilietis⬜ užsienio kilmės ir (ar) tautinėms mažumoms priklausantis asmuo (pvz., romas, totorius, lenkas)⬜ asmuo su negalia⬜ benamis |

|  |
| --- |
| **Bendrai gyvenantis pilnametis asmuo***(pildoma tiek lentelių, kiek yra bendrai gyvenančių pilnamečių asmenų)* |
| **Asmens kodas** | *(Nurodomas asmens kodas)* |
| **Vardas (-ai)** | *(Nurodomas vardas (-ai))* |
| **Pavardė (-ės)** | *(Nurodoma pavardė (-ės))* |
| **Gyvenamosios vietos adresas** | *(Nurodomas gyvenamosios vietos adresas)* |
| **Nuolatinės gyvenamosios****vietos adresas** | *(Nurodomas nuolatinės gyvenamosios vietos adresas.**Nuolatinės gyvenamosios vietos adresas nurodomas tik tuo atveju, jei bendrai gyvenantis pilnametis asmuo nėra deklaravęs gyvenamosios vietos arba jo nuolatinė gyvenamoji vieta nesutampa su gyvenamąja vieta)* |
| **Papildoma informacija** | *Tinkamą variantą pažymėti Q* *(jeigu taikoma):*⬜ trečiosios valstybės pilietis⬜ užsienio kilmės ir (ar) tautinėms mažumoms priklausantis asmuo (pvz., romas, totorius, lenkas)⬜ asmuo su negalia⬜ benamis |

|  |
| --- |
| **Bendrai gyvenantis vaikas (įvaikis) iki 18 metų***(pildoma tiek lentelių, kiek yra kartu gyvenančių nepilnamečių vaikų (įvaikių))* |
| **Asmens kodas** | *(Nurodomas asmens kodas)* |
| **Vardas (-ai)** | *(Nurodomas vardas (-ai))* |
| **Pavardė (-ės)** | *(Nurodoma asmens pavardė (-ės))* |
| **Gyvenamosios vietos adresas** | *(Nurodomas gyvenamosios vietos adresas)* |
| **Nuolatinės gyvenamosios vietos adresas** | *(Nurodomas nuolatinės gyvenamosios vietos adresas.**Nuolatinės gyvenamosios vietos adresas nurodomas tik tuo atveju, jei bendrai gyvenančio vaiko (įvaikio) iki 18 metų gyvenamoji vieta nėra deklaruota arba jo nuolatinė gyvenamoji vieta nesutampa su gyvenamąja vieta)* |
| **Papildoma informacija** | Tinkamą variantą pažymėti *Q* (jeigu taikoma):⬜ trečiosios valstybės pilietis⬜ užsienio kilmės ir (ar) tautinėms mažumoms priklausantis asmuo (pvz., romas, totorius, lenkas)⬜ asmuo su negalia⬜ benamis |

***Pastabos:***

***1. Įgaliotas atstovas****– asmens, kurio vardu teikiamas prašymas skirti pagal MNM programą teikiamą paramą, atstovas, kurio teisė atstovauti turi būti įrodyta notaro ar kito asmens, įgalioto atlikti notarinius veiksmus, patvirtintu įgaliojimu (kreipiantis tiesiogiai į savivaldybės administravimo subjektą, padaroma įgaliojimo kopija, o originalas grąžinamas atstovui) arba jo kopija, jeigu kreipiamasi ne tiesiogiai atvykus į savivaldybės administravimo subjektą. Jei prašymą gauti pagal MNM programą teikiamą paramą teikia asmens atstovas, jis turi pateikti jo atstovaujamo asmens tapatybę patvirtinančio dokumento (paso, asmens tapatybės kortelės, Lietuvos Respublikos ilgalaikio gyventojo leidimo gyventi Europos Sąjungoje) kopiją.*

***2. Trečiosios valstybės pilietis****– asmuo, kuris nėra Europos Sąjungos valstybės narės ar Europos ekonominei erdvei priklausančios Europos laisvosios prekybos asociacijos valstybės narės pilietis, įskaitant asmenis be pilietybės.*

***3. Užsienio kilmės asmuo****– užsienietis, kaip jis apibrėžtas Lietuvos Respublikos įstatymo „Dėl užsieniečių teisinės padėties“ 3 straipsnio 32 punkte (t. y. asmuo, kuris nėra Lietuvos Respublikos pilietis, neatsižvelgiant į tai, ar jis turi kurios nors užsienio valstybės pilietybę, ar neturi jokios).*

***4. Tautinėms mažumoms priklausantis asmuo****– asmuo, priklausantis asmenų grupei, kurią jungia bendra religija, kalba, etninė kilmė ir kuri gyvena valstybėje, kurios dauguma gyventojų yra kitokios religijos, kalbos ar tautybės, pvz., romai, totoriai, karaimai, lenkai ir kiti.*

***5. Asmuo su negalia****– asmuo, kuriam Lietuvos Respublikos asmens su negalia teisių apsaugos pagrindų įstatymo nustatyta tvarka nustatytas neįgalumo lygis arba 55 procentų ar mažesnis dalyvumo lygis (iki 2023 m. gruodžio 31 d. – asmuo, kuriam Lietuvos Respublikos neįgaliųjų socialinės integracijos įstatymo nustatyta tvarka nustatytas neįgalumo lygis arba 55 procentų ir mažesnis darbingumo lygis, arba specialiųjų poreikių lygis).*

***6. Benamis****– asmuo, neturintis jam nuosavybės teise priklausančio gyvenamosios paskirties nekilnojamojo turto (jo dalies) ar teisės naudotis kitiems asmenims nuosavybės teise priklausančiu gyvenamosios paskirties nekilnojamuoju turtu ir gyvenantis laikinojo apgyvendinimo įstaigose (pvz., nakvynės namuose, laikino apgyvendinimo namuose) ar viešosiose vietose (pvz., apleistuose pastatuose, gatvėse, po tiltais).*

**II. DUOMENYS APIE PAREIŠKĖJO**

**IR (AR) BENDRAI GYVENANČIO (-ČIŲ) ASMENS (-ENŲ) PAJAMAS**

|  |
| --- |
| Ar gaunate (*tinkamą (-us) variantą (-us) pažymėti*Q*)*: |
|   | **TAIP** | **NE** |
| piniginę socialinę paramą | ⬜ | ⬜ |
| socialinę paramą mokiniams | ⬜ | ⬜ |

Jeigu šioje lentelėje nepažymėjote nė vieno varianto, nurodykite savo ir (ar) bendrai gyvenančio (-čių) asmens (-ų) paskutinių 3 (trijų) mėnesių *(nurodomi mėnesių pavadinimai žodžiais)*, buvusių iki Prašymo skirti pagal 2021–2027 metų materialinio nepritekliaus mažinimo programą teikiamą paramą į socialinę ar kitą jai lygiavertę kortelę (toliau – prašymas) pateikimo dienos, vidutines mėnesines pajamas – *(nurodoma suma skaičiais)* eurai arba prašymo pateikimo mėnesio *(nurodomas mėnesio pavadinimas)*vidutines mėnesines pajamas – *(nurodoma suma skaičiais)* eurai.

*(Pildoma tiek eilučių, kiek reikia)*

|  |  |  |
| --- | --- | --- |
| **Eil. Nr.** | **Gautų pajamų rūšies pavadinimas** | **Pajamos (eurais)***(Nurodoma skaičiais, euro centų tikslumu, du skaičiai po kablelio)* |
| **Vyro** | **Moters** | **Vaiko (-ų)** |
| 1. | *Pvz., su darbo ar tarnybos santykiais susijusios pajamos, įskaitant dienpinigius, butpinigius, maistpinigius ir kitas pajamas (išskyrus asmenų iki 18 metų pajamas)* |   |   |   |
| 2. | *Pvz., nedarbo socialinio draudimo išmoka, mokama pagal Lietuvos Respublikos nedarbo socialinio draudimo įstatymą, ir darbo paieškos išmoka, mokama pagal Lietuvos Respublikos užimtumo įstatymą* |   |   |   |
| 3. | *Pvz., pensijos (senatvės, netekto darbingumo, našlaičių, socialinė ir kt.), pensijų išmokos, šalpos išmokos, socialinio draudimo senatvės arba netekto darbingumo (invalidumo) pensijų priemokos* |   |   |   |
| 4. | *Pvz., individualios veiklos pajamos, gautos verčiantis veikla pagal verslo liudijimą**(išskyrus asmenų iki 18 metų pajamas)* |   |   |   |

**PRIDEDAMA:***(įrašomi pateikti dokumentai, pažymos)*

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_ lapų.

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_ lapų.

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_ lapų.

***Pastaba.****Pareiškėjui nereikia pateikti dokumentų (pažymų) apie pajamas, jei informacija gaunama iš valstybės ir žinybinių registrų bei valstybės informacinių sistemų.*

**III. ATSAKOMYBĖ IR INFORMUOTUMAS**

**Patvirtinu,** kad šiame prašyme ir kartu su juo pateiktuose dokumentuose, jų kopijose (skaitmeninėse kopijose) (jeigu taikoma) nurodyta informacija yra teisinga.

**Įsipareigoju** ne vėliau kaip per mėnesį savivaldybės administracijai, seniūnijai ar kitai savivaldybės biudžetinei įstaigai, kuriai pateikiau prašymą, pranešti apie mano ir (ar) su manimi bendrai gyvenančio (-čių) asmens (-ų) materialinės padėties pasikeitimą ir (ar) atsiradusias aplinkybes, turinčias įtakos teisei į paramą, teikiamą pagal MNM programą.

**Esu informuotas (-a)**, kad:

1. Savivaldybės administracija, seniūnija ar kita savivaldybės biudžetinė įstaiga, kuriai pateikiau prašymą, Lietuvos Respublikos ir Europos Sąjungos teisės aktuose, reglamentuojančiuose asmens duomenų apsaugą, nustatyta tvarka iš registrų, valstybės ir kitų informacinių sistemų gaus ir tvarkys duomenis bei informaciją apie mane ir bendrai gyvenantį (-čius) asmenį (-is), kuriais remiantis nustatoma teisė į paramą.

Asmens duomenų tvarkymo tikslai – įvertinti, ar asmuo (-enys) turi teisę gauti paramą, taip pat ją administruoti.

Duomenų subjektų teisės įgyvendinamos savivaldybės administracijos, į kurią kreipiamasi dėl duomenų subjekto teisių įgyvendinimo, nustatyta tvarka, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

Dokumentai saugomi ir tvarkomi savivaldybės administracijoje Lietuvos Respublikos dokumentų ir archyvų įstatymo nustatyta tvarka Lietuvos vyriausiojo archyvaro nustatytais terminais.

2. Paramos teikimo tikslais apie mane ir bendrai gyvenantį (-čius) asmenį (-is) iš kitų institucijų bus renkama informacija apie mano ir (ar) bendrai su manimi gyvenančio (-ių) asmens (-ų) gaunamas pajamas ir veiklos pobūdį.

3. Prašyme nurodyti duomenys apie mane ir bendrai gyvenantį (-čius) asmenį (-is) teisės aktų nustatyta tvarka gali būti teikiami kitoms institucijoms, pavyzdžiui: Užimtumo tarnybai prie Lietuvos Respublikos socialinės apsaugos ir darbo ministerijos, Valstybinio socialinio draudimo fondo valdybai prie Socialinės apsaugos ir darbo ministerijos, Valstybinei mokesčių inspekcijai prie Lietuvos Respublikos finansų ministerijos, Valstybinei darbo inspekcijai prie Socialinės apsaugos ir darbo ministerijos, Finansinių nusikaltimų tyrimo tarnybai prie Lietuvos Respublikos vidaus reikalų ministerijos, Valstybiniam studijų fondui, Policijos departamentui prie Lietuvos Respublikos vidaus reikalų ministerijos.

4.Jeigu, pildydamas šį prašymą, daviau sutikimą dalyvauti telefoninėse apklausose, vykdomose siekiant gerinti pagal MNM programą teikiamos paramos veiksmingumą bei kokybę, mano telefono ryšio numeris gali būti perduodamas apklausas vykdančioms įmonėms, įstaigoms, organizacijoms, kurias pasitelkia Lietuvos Respublikos socialinės apsaugos ir darbo ministerija apklausoms atlikti (toliau – apklausas vykdantys subjektai). Apklausas vykdantys subjektai yra įpareigoti užtikrinti apklausų metu gautos informacijos konfidencialumą ir naudoti mano telefono ryšio numerį pagal asmens duomenų apsaugos reikalavimus.

5. Jeigu neišleisiu į man ir (ar) bendrai gyvenančiam (-tiems) asmeniui (-ims) išduotą kortelę pervestų lėšų, skirtų produktams ir (ar) prekėms įsigyti, iki n+1 metų kovo 14 d. 24 val., jos bus anuliuotos.

6. Kitais einamaisiais metais turiu teisę pasirinkti kitą teikėją, į kurio išduotą kortelę man ir (ar) bendrai gyvenančiam (-tiems) asmeniui (-ims) bus pervedamos lėšos produktams ir (ar) prekėms įsigyti, arba toliau naudotis anksčiau pasirinkto teikėjo paslaugomis, jeigu jis jas teikia.

7. Kortele negaliu atsiskaityti už alkoholinius gėrimus, tabako gaminius, loterijos bilietus, trečiųjų šalių teikiamas paslaugas, pavyzdžiui, sumokėti mokesčius, pasipildyti telefono ryšio kortelę.

8. Mano prašymas galioja vienus kalendorinius metus (nuo n metų sausio 1 d. iki tų pačių metų gruodžio 31 d.), jeigu nepasikeitė mano ir (ar) su manimi bendrai gyvenančio (-čių) asmens (‑ų) pajamos.

9. Pagal MNM programą teikiama parama skirta man asmeniškai ir (ar) su manimi bendrai gyvenančiam (-tiems) asmeniui (-enims), todėl man ir (ar) su manimi bendrai gyvenančiam (‑tiems) asmeniui (-enims) išduotą kortelę draudžiama parduoti ir (ar) kitaip perleisti kitiems asmenims.

10. Turiu teisę susipažinti su paramos, teikiamos pagal MNM programą, teikimo ir apskaitos tikslais kaupiamais mano ir (ar) su manimi bendrai gyvenančio (-čių) asmens (-ų) asmens duomenimis, prašyti, kad jie būtų patikslinti ir (ar) ištaisyti.

11. Turiu teisę pateikti skundą Valstybinei duomenų apsaugos inspekcijai dėl mano ir (ar) su manimi bendrai gyvenančio (-čių) asmens (-enų) asmens duomenų tvarkymo.

**Sutinku dalyvauti telefoninėse apklausose, vykdomose siekiant gerinti pagal MNM programą teikiamos paramos veiksmingumą bei kokybę***(tinkamą variantą pažymėti*Q*)***:**

c Taip                      c Ne

**Pastaba.**Sutikimą dalyvauti telefoninėse apklausose, vykdomose siekiant gerinti pagal MNM programą teikiamos paramos veiksmingumą bei kokybę, galite bet kada atšaukti, nurodydami savo vardą, pavardę, gimimo datą ir informuodami, kad nesutinkate dalyvauti telefoninėse apklausose, vykdomose siekiant gerinti pagal MNM programą teikiamos paramos veiksmingumą bei kokybę, paštu, el. paštu ar tiesiogiai atvykę į savivaldybės administracijos, seniūnijos ar kitos savivaldybės biudžetinės įstaigos padalinį, kuriame buvo priimtas sprendimas skirti Jums ir (ar) su Jumis bendrai gyvenančiam (-tiems) asmeniui (-ims) pagal MNM programą teikiamą paramą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                                                                            \_\_\_\_\_\_\_\_\_\_\_\_\_

(prašymą teikiančio asmens vardas, pavardė)                                                                                                (parašas )

\_\_\_\_\_\_\_\_\_\_\_\_\_\_\_\_\_